Фазаново стопанство "Дрян"
 

Фазаново стопанство "Дрян" е създадено през 80-те години с основна задача подпомагане на естественото размножаване и увеличаване на фазановата популация в природата. При извършените кръстоски между монголски /основен/ вид фазани и внос от Чехия е постигната кръстоска с качества, отговарящи на местните условия – запазен дивечов инстинкт, лесна аклиматизация. 

Фазанарията “Дрян” се намира на 13 км. от град Плевен и е разположена в началото на ловно – дивечово стопанство на площ 112 дка, от които 14000 кв.м. покрита площ, асфалтови пътища 5500 кв.м., 62 дка озеленени с горски насаждения площи и 30 дка – за фураж. Цялата тази площ е заградена с оградна мрежа. Водоснабдяването е независимо – собствен артезиански кладенец. Стопанството е съоръжено с италианска люпилня техника тип “Виктория” и съвременни съоръжения, базирани на световния опит в фазановъдството с пълен цикъл на производство. Годишният капацитет е 50000 броя 45 дневни фазанчета.

Ежегодно се произвеждат между 35000 – 40000 фазана с пълен цикъл на производство: родителско стадо, люпене, доотглеждане, разселване. В момента във фазанарията са заселени полудиви патки и токачки с цел тяхното размножаване. Проучват се възможностите за люпене и отглеждане на яребици. Поради това възниква необходимостта за сформиране на основно стадо от този вид пернат дивеч.

Фазанарията Дрян се стопанисва от “ЛРД Плевен” ЕООД. Последните няколко години не се използва пълния капацитет поради намаленото търсене на фазани за разселване от ловните дружини. При откриване на първа възможност за реализация стопанството има готовност да заработи с пълен капацитет. “ЛРД Плевен” ЕООД стопанисва и ловно стрелкови комплекс, отговарящ на международните стандарти.

